**Улар Еңеү яуланылар**

**Маҡсат**: Бөйөк Ватан һуғышы йылдарында республика халҡының еңеү өсөн

 индергән өлөшөн, һуғыш һәм хеҙмәт батырлығын күрһәтеү аша

 уҡыусыларҙа тыуған төйәккә ҡарата ғорурлыҡ һәм һөйөү тәрбиәләү.

**Йыһазландырыу**: магнитофон, кассета, презентация, китаптар.

**Дәрес барышы**

**1.Ойоштороу мәле**. –Һаумыһығыҙ. Ултырығыҙ.

**2.Төп өлөш. 1**.Инеш һүҙ.Шиғыр һөйләү.

Эйәрләне атай, ялын үреп, Аҡбуҙ аттың ярһыу, ап-ағын, Әсәм һуҙа дәһшәт ҡылысының Ҙур яуҙарҙа еңеп ҡайтҡанын. Мин фронтҡа китәм, иптәштәр!-

тип яҙа Башҡортостандың халыҡ шағиры М.Кәрим. Эйе, Бөйөк Ватан һуғышы илебеҙ өсөн бик уңайһыҙ һәм ауыр шарттарҙа башланып китә, сөнки илебеҙ һуғыш көтмәй, ә дошман аңғармаҫтан яуыздарса һөжүм итә. Ауылдағы бар-лыҡ ир-егеттәр фронтҡа китә. Тылда, йәғни ауыл ерендә ҡатын-ҡыҙҙар, ҡарт-ҡоролар, бала-сағалар ғына ҡала. Улар колхоз баҫыуҙарында, заводтарҙа станок атрында ал-ял белмәй эшләйҙәр. Бөйөк Ватан һуғышы башланғас, мәктәптәге уҡыуҙар өҙөлөп ҡала.

Һуғыш балалар эше түгел, әммә был һуғышта бәләкәй балаларҙан алып ҡарттарға тиклем Тыуған илде яҡлауға күтәреләләр. Күп йәш патриоттар дошман менән алышта һәләк булалар, ә шуларҙың дүртәүһе Советтар Сою-зы Геройы исеменә лайыҡ була: Марат Казей, Валя Котик, Леня Голиков һәм Зина Портнова.Улар хаҡында китаптар яҙылған, кинофильмдар төшөрөлгән. Ул йылдарҙа күп балалар 10-14 йәштә оло кешеләр сафына баҫып, бик күп-тәре партизандар отрядында фашистарға ҡаршы һуғышҡандар, разведкаға ла йөрөгәндәр . Тыуған илебеҙ халҡы һуғыштың бар ауырлығын, аслыҡты, яланғаслыҡты күргән. Һуғыштан һуң халыҡ балаларҙың тормошо хаҡында уҡып белделәр. Һеҙгә 11 йәшлек Ленинград уҡыусыһы Таня Савичева ха-ҡында һөйләр алдынан,ул йәшәгән ҡалалағы тормош хаҡында әйтеп китергә кәрәк.

1941 йылдың сентябренән 1944 йылдың ғинуарына тиклем, 900 көн һәм төн Ленинград ҡалаһы дошман ҡулсаһы эсендә йәшәй. 640 мең кеше аслыҡтан, һыуыҡтан һәм дошман ҡулынан һәләк була. Фашистарҙың авиацияһы һөжү-ме һөҙөмтәһендә аҙыҡ-түлек янып юҡҡа сыға. Халыҡҡа икмәкте нормалап ҡына бирә башлайҙар: эшселәргә 250 г, балаларға 125 г. Икмәк өсөн талашып, һуғышып, ҡырылып бөтөрҙәр тип уйлай дошман, әммә ләкин улар-ҙың ҡара мәкерле уйҙары тормошҡа ашмай. Бына ошо ҡалала йәшәй ҙә ин-де Таня. Ул әллә ниндәй ҙә батырлыҡ күрһәтмәй, әммә блокада ваҡытында үҙ ғаиләһенең тарихын яҙа. Һуғышҡа тиклем уларҙың ишле татыу ғаиләһе Васильевка утрауында йәшәй. Ҡәһәрле һуғыш уның туғандарын бер-бер артлы алып китә. Ҡыҙ ҡыҫҡа ғына 9 һөйләм яҙа:

“Женя 1941 йылдың 28 декабрендә сәғәт 12.00 үлде”.

“Өләсәйем 1942 йылдың 25 ғинуарында көндөҙгө сәғәт 3-тә үлде”.

“Лека 1942 йылдың 17 мартында иртәнге сәғәт 5-тә үлде”.

“Вася ағайым 1942 йылдың 14 апрелендә төнгө сәғәт 2-лә.”

“Леша ағайым 1942 йылдың 10 майында көндөҙ сәғәт 4-тә вафат булды.”

“Әсәйем 1942 йылдың 13 майында иртәнге сәғәт 7.30 үлде”.

“Савичевтар үлделәр”.

“Барыһы ла үлде”.

“Таня бер үҙе ҡалды”.

Таняны башҡа етемдәр менән Горький өлкәһенә оҙаталар. Ләкин аслыҡтан хәлһеҙләнгән, һуғыштың дәһшәтле һәр минутын йөрәге аша үткәргән ҡыҙ 1944 йылдың 23 майында вафат була.

Илебеҙ 20 миллондан артыҡ кешеһен юғалта.

Ә беҙҙең Балаҡатай районынан күпме кеше киткән һуң?

Саҡырылған – 6632 кеше, фронттан иҫән ҡайтҡандар – 2422 кеше, һәләк булған, хәбәрһеҙ юғалған, әсирлеккә эләккәндәр – 3242 кеше.

Урғалы ауыл советынан:

Киткән – 418 кеше, ҡайтҡан – 147 кеше, яу яланында ятып ҡалғандар- 271 кеше.

Беҙҙең райондан да өс Советтар Союзы Геройы, Дан һәм Ленин ордены кавалерҙары сыҡҡан:

Дятлов Игнат Семенович

Патраков Александр Федорович

Худяков Александр Алексеевич

Дан ордены кавалеры – Поспелов Петр Иванович;

Ленин ордены кавалеры – Щербинин Василий Васильевич.

Беҙҙең класта ла олаталары һуғышта ҡатнашҡан уҡыусылар бар. Мәҫәлән, Вәхитов Эмилдең олатаһы (Эмилдән һөйләтеү).

**2**.Осрашыу.

Бөгөн беҙҙә ҡунаҡта Бөйөк Ватан һуғышының ауырлыҡтарын күп күргән Ғәйфуллин Сәмиғулла бабай һәм Ғәкилә әбей. Һүҙ уларға бирелә.

**3.Йомғаҡлау.**

“День Победы” йырын тыңлау.